google/wiki40b huggingface dataset:
Pokánie (film)

Dej

Film sa skladá zo štyroch častí zodpovedajúcim štyrom častiam románu. Niektoré scény sa opakujú niekoľkokrát, ale sú zobrazené pod inou perspektívou.
Trinásťročná Briony Tallisová (Saoirse Ronanová), ctižiadostivá spisovateľka, a jej dospelá sestra Cecilia (Keira Knightleyová) sú dve z troch detí zámožnej anglickej rodiny. Robbie Turner (James McAvoy) je syn správcu domu, blízky rodine. Po tom, čo vyhral štipendium na strednú školu, vyštudoval, ako Cecilia, na Cambridgskej univerzite - jeho poplatky platí Ceciliin otec, a neskôr sa dal na lekársku školu, ale leto trávi záhradničením na statku Tallisovcov. 15-ročný bratranec Tallisových, Lola Quincey (Juno Templová) a jeho mladší bratia - dvojičky navštevujú rodinu počas rozvodu ich rodičov. Leon, brat dievčat, si dovedie domov priateľa, Paula Marshalla (Benedict Cumberbatch), ktorý vlastní výrobňu čokolády, ktorá získala kontrakt na výrobu proviantov. Všetci sa stretnú v dome Tallisovcov, aby oslávili Brionine narodeniny.
Blues rock

Charakteristika

Blues-rock by sa dal charakterizovať ako bluesová improvizácia dvanásťbarového blues voľnými variáciami v štýle boogie poväčšine zameraného na zvuk elektrickej gitary často s tvrdším zvukom zameraným na riffy, podobné tradičnému blues, ktoré sa hralo v chicagskom regióne. Veľmi často je hrané v rýchlom tempe, ktoré ho tiež odlišuje od klasického blues.

Hudobné nástroje

Kľúčovými nástrojmi pre blues rock sú elektrická gitara, basová gitara a bicie nástroje. V blues rocku je dávaný silný dôraz na spev, no bežné sú aj čisto inštrumentálne bluesrockové skladby. Hudba tohto žánru môže byť doplnená o klávesové nástroje (syntetizátory, klavír, organ..), gitary bývajú často dve, jedna sólová a druhá rytmická (sprievodná).

História

Vývoj rocknrollu a blues je jasne historicky zmapovateľný, no blues rock ako známy žáner sa neobjavil do polovice 60. rokov. Prvým hudobníkom, ktorý je známym predstaviteľom tohto žánru bol americký gitarista Lonnie Mack so svojimi nahrávkami hitových singlov "Memphis", "Wham!" a "Chicken-Pickin'". Jasnejšie je viditeľný vývoj britského bluesrocku s viacerými významnými predstaviteľmi ako sú Alexis Korner a John Mayall, ktorí založili bluesové kapely, ktoré inšpirovali neskoršie hviezdy bluesrocku ako boli The Free, Savoy Brown, či raná tvorba skupiny Fleetwood Mac. V USA boli pioniermi tohto žánru hudobníci ako Johnny Winter, Paul Butterfield či skupina Canned Heat. Pre bluesrockových gitaristov neskorších generácií bol najväčším vzorom štýl hry Jimiho Hendrixa.
Bluesrock sa stal hlavnou inšpiráciu pre modernú rockovú hudbu 60. a 70. rokov vďaka tvorbe Erica Claptona a Johna Mayalla so skupinami ako boli Bluesbreakers, The Yardbirds a superskupinami Blind Faith, Cream a Derek and the Dominos. Koncom 60. rokov jeden zo zakladateľov skupiny The Yardbirds, gitarista Jeff Beck v svojej skupine The Jeff Beck Group pretvoril zvuk blues rocku do formy heavy rocku. V skupine The Yardbirds bol aj tretí človek, ktorý písal históriu rockovej hudby. Bol ním Jimmy Page, ktorý založil kapelu The New Yardbirds, ktorá sa dostala do povedomia verejnosti pod novým názvom Led Zeppelin. Skupina Led Zeppelin mala obrovský vplyv na vývoj anglickej bluesrockovej hudobnej scény 70. rokov 20. storočia. Ďalšími vplyvnými predstaviteľmi britskej bluesrockovej scény boli Rory Gallagher a Robin Trower.
Začiatkom 70. rokov americké skupiny ako Aerosmith spojili blues s heavy metalom, podobne ako pár rokov pred nimi Led Zeppelin. Bluesrock sa vyvíjal spolu s južanským rockom a hardrockom v repertoári skupín ako boli Allman Brothers Band, ZZ Top a Lynyrd Skynyrd.
V začiatku 90. rokov bolo znovuzrodenie bluesrocku, ktoré má dodnes vplyv na repertoár takých umelcov ako sú John Mayer, The Black Crowes, The Black Keys, The Jon Spencer Blues Explosion, Silvertide a Joe Bonamassa.
Chérence

Poloha

Obec má rozlohu 8,47 km². Najvyšší bod je položený 195 m n. m. a najnižší bod 60 m n. m.

Obyvateľstvo

Počet obyvateľov obce je 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rita z Cascie

Životopis

Pochádzala z rodiny strednej triedy z malého mesta na juhu dnešného regiónu Umbria. Už od mladosti sa túžila stať rehoľníčkou, no na prianie svojich rodičov sa ako štrnásťročná vydala za Paola Manciniho, príslušníka bohatého patricijského rodu. Jej manžel bol človek vnútorne veľmi láskavý, no navonok slaboch podliehajúci vplyvu rodinných zväzkov. Narodili sa im dvaja synovia-dvojčatá.
Ritin manželský život bol celkom poznačený spoločenskými mravmi panujúcimi v dobe vrcholnej renesancie. Neodmysliteľnou súčasťou boli silné rodové väzby, takmer posvätná vec pre každého príslušníka rodiny. Od počiatku manželského zväzku snažila vzoprieť tradičným konvenciám.
Asi po osemnásťročnom manželstve sa Paolo stal obeťou krvnej pomsty. Čoskoro nato prišla Rita i o oboch synov a jej sa tak uvoľnili všetky väzby na svetský život. Požiadala o prijatie do kláštora svätej Márie Magdalény v Cascii. No jej želaniu vzhľadom na okolnosti (pretrvávajúce rodové boje) však nebolo vyhovené. Napriek tomu viedla hlboko duchovný život sprevádzaný pomocou chudobným a trpiacim. Za svoj cieľ si vytýčila ukončenie krviprelievania medzi znepriatelenými rodmi.
Napokon bola medzi rehoľníčky prijatá. Podľa legendy sa jej v predvečer prijatia zjavili svätý Ján Krstiteľ, svätý Augustín a svätý Mikuláš Tolentinský. Tí ju odprevadili do kláštora, na ktorom sa brány otvorili samé. V roku 1443 sa u nej objavili stigmy najmä na čele ako pamiatka na Kristovu tŕňovú korunu.
Po smrti bola pochovaná v tunajšom kláštore. Miestny biskup v roku jej skonu vystavili Rite dobrozdanie o úcte, ktorú si zaslúžila. Do dnešných dní za dochoval veršovaný životopis o Ritiných zázrakoch s jej autentickou podobizňou.
Z čias jej posledných mesiacov života sa zachovala legenda, podľa ktorej si Rita priala od niektorej z rehoľných sestier, aby jej zo záhrady priniesla čerstvé figy a ružu, hoci bola treskúca zima. Napriek tomu jej však mníška zo záhrady požadované ovocie a krásne rozkvitnutú ružu skutočne priniesla.
Určitý integrál

Aplikácie

Určitý integrál nachádza svoje opodstatnenie vo väčšine prípadov v oblastiach techniky, fyziky a aplikovanej matematiky. Existujú viaceré definície pre rôzne druhy výpočtu určitých integrálov, no popisujú rovnaký jav. V geometrii sa často stretávame s výpočtom plochy (obsahu) rôznych rovinných útvarov alebo s výpočtami objemov priestorových telies. Problémom na riešenie však bolo vypočítať obsah plochy pod grafom funkcie. Nebolo veľmi náročné objaviť spôsob ako približne vypočítať plochu pod grafom. Jedným a najznámejším zo spôsobov je rozdelenie plochy na menšie obdĺžnikové elementy. Problémom bolo objaviť teóriu, podľa ktorej by bolo možné vypočítať obsah absolútne presne. Tento problém vyriešili a formálne definovali Isaac Newton a Gottfried Leibniz.

Odvodenie

Ak by sme rozdelili plochu pod grafom funkcie na intervale  na veľmi tenké obdĺžniky so stranou  a výškou , tak ich obsahy je možné zapísať nasledovne

Pre interval, na ktorom počítame obsah platí . Ak budeme čoraz viac hodnôt  "natláčať" do intervalu, tým bude obsah plochy presnejší. Logicky sa teda naskytuje úvaha, že . Je možné potom formálne zapísať daný súčet

Tento súčet sa nazýva určitý integrál funkcie  na intervale

Newtonov-Leibnizov vzorec na výpočet určitého integrálu

Nech je funkcia  spojitá na intervale  a existuje k nej primitívna funkcia . Potom platí

Tento vzťah využíva k vyčísleniu určitého integrálu primitívnu funkciu. Pri výpočte sa používajú klasické integračné metódy cez tabuľkové integrály, substitučnú metódu alebo integrovanie per partes.

Príklad

Vypočítajte obsah plochy . Hranice integrovania popisuje zadaná množina bodov v rovine. Počítame teda určitý integrál s využitím metódy per partes

Odvodenie

Vzorec pre výpočet objemu rotačného telesa, ktoré vznikne rotáciou krivky (grafu funkcie) okolo osi x, sa odvodí taktiež pomocou veľmi malých elementov, tentokrát valcov. Predstavou, že teleso rozdelíme na veľmi tenké platne, sa ľahko odvodí daný vzťah. Skutočnosť, že nemusí ísť presne o valec, ale o zrezaný kužeľ, je zanedbateľná, nakoľko pracujeme s nekonečne malými priestorovými útvarmi. Jeden taký valec bude mať objem

pričom vychádzame zo vzťahu pre výpočet objemu valca, kde v danom prípade je polomer podstavy rovný funkčnej hodnote a výška je nekonečne malé . Súčtom všetkých takých valcov dostaneme podobnou úvahou ako pri určovaní plochy, vzorec

Príklad

Odvodíme vzorec pre objem rotačného kužeľa. Nechajme rotovať okolo osi x funkciu  na intervale , kde  označuje výšku kužeľa a  je smernica. Dosadením do vzťahu

V= Pre smernicu  platí, že je to tangens uhla, ktorý zviera priamka s osou x. Preto . Dosadením do výsledku dostaneme konečný vzorec

Fyzikálne aplikácie

Vo fyzike sa používa široké spektrum integrálov, ako napríklad dvojný, trojný, krivkový integrál. Mnoho integrálov sa používa pri výpočtoch z oblasti elektriny a magnetizmu ako napríklad Maxwellove rovnice využívajúce integrál vektorového poľa. Veľký pokrok nastal po objavení integrálu aj v oblasti astrofyziky a astronómie.

Výpočet práce

Na výpočet celkovej práce sa využíva vzťah

Výpočet hustoty

Vzorec pre výpočet hustoty vychádza z Pascalovho zákona
Pontevès

Poloha

Obec má rozlohu 41,07 km². Najvyšší bod je položený 801 m n. m. a najnižší bod 240 m n. m.

Obyvateľstvo

Počet obyvateľov obce je 747 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Fare-les-Oliviers

Poloha

Obec má rozlohu 13,98 km². Najvyšší bod je položený 223 m n. m. a najnižší bod 27 m n. m.

Obyvateľstvo

Počet obyvateľov obce je 6710 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prosauropody

Vývoj

Prosauropody vznikli z niektorého primitívneho zástupcu Sauropodomorpha, podobného rodom Thecodontosaurus a Saturnalia. Už koncom triasu predstavovali, spolu so sesterskou skupinou Sauropoda, najväčšie suchozemské stavovce. Za úspech na úkor iných v rovnakom čase rozšírených vďačili  ekonomicky výhodnej telesnej stavbe tela (vzpriamené končatiny, ktoré netrčali do strán, boli energeticky výhodné, dovoľovali rýchlejší pohyb a umožnili dorastať do väčších veľkostí) a univerzálnosti v rámci zháňania potravy. Vďaka veľkej telesnej veľkosti a dlhému krku totiž dosiahli do výšok, kam žiadne iné zvieratá nedočiahli, kým veľkými pazúrmi predných končatín mohli vyhrabávať podzemné časti rastlín. 
Začiatkom jury už neexistovali veľké krokodílom a cicavcom príbuzné plazy, s ktorými prosauropody nažívali v triase. Prosauropody a sauropody boli tak bezkonkurenčne dominantné bylinožravce na planéte. Z neznámych príčin však však prosauropody neprežili koniec spodnej jury. Ich miesto vyplnili stále väčšie sauropody.

Systematika

Prosauropoda tvorí spolu s infraradom Sauropoda podrad dinosaurov zvaný Sauropodomorpha.
Za prosauropody boli pôvodne považované všetky triasové sauropodomorfy. Nedávne výskumy však situáciu zmenili. Primitívne formy ako Thecodontosaurus alebo Saturnalia tak ostali pred bránami ako Prosauropoda tak i sesterskej Sauropoda , kým iné formy boli preradené ku Sauropoda (napr. Melanorosaurus). Prosauropoda je tak momentálne tvorená niekoľko blízko príbuznými alebo bližšie nezaradenými rodmi. Z čeľadí zostali len Plateosauridae (napr. Plateosaurus) a Massospondylidae (napr. Massospondylus).
Barys Astana

Hráči

Okrem domácich hráčov z Kazachstanu tvorí základ tímu aj mnoho hráčov z iných krajín (Rusko, Slovensko, Česko, Kanada a USA).
Sidorovo

Flóra a fauna

Flóra Sidorova je typická pre mierne podnebie Karpát. Sidorovo je umelo zalesnené. Najväčšie zastúpenie majú ihličnaté dreviny (smreky, borovice), ale v hodnej miere sa vyskytujú aj listnaté dreviny (buk). Z nízkych drevín sa bohato vyskytujú šípky a trnky.
Zo živočíchov treba spomenúť výskyt medveďa hnedého, líšku obyčajnú a vzácne aj vlka. Z drobných cicavcov tu má zastúpenie veverica obyčajná, veverica karolínska, kuna obyčajná a plch hôrny. Vysoká poľovná zver je zastúpená v podobe jeleňa a srny. Z vtákov sa tu vyskytuje myšiak hôrny, jastrab obyčajný, pustovka obyčajná, sýkorka bielolíca, trasochvost biely, sojka škriekavá, či početné kŕdle krkavca alebo sovy.

Turistika

Z turistického hľadiska sú významné početné lesné chodníčky vedúce pozdĺž celého hrebeňa. V blízkosti Sidorova sa nachádza lyžiarske stredisko Malinô - Brdo a Vlkolínec, pamiatka UNESCO.

Zaujímavosť

Počas turistického výstupu bola nájdená zarastená cesta na vrchol z východnej strany. Na vrchole Sidorova bola údajne umiestnená nemecká protiletecká batéria, kvôli ktorej bola vybudovaná spomínaná cesta na vrchol. Celý vrchol bol opevnený a vyriešené to bolo tak, aby nemecké jednotky mohli zásobovať svoju jednotku umiestnenú na vrchole. Mali tam protiletecké delo a inú ťažkú vojenskú techniku. Pod vrcholom je údajne aj studnička, ktorá im slúžila ako zdroj a zásobáreň vody. O tom svedčí aj celá séria zákopov nájdených okolo vrcholu. Vlkolínec a jeho ľudia boli však počas vojny evakuovaní do Liptovskej Lúžnej, možno aj preto si na spomínanú cestu nikto z nich nepamätá. Možno iba pár žijúcich ľudí, ktorí boli v SNP a bojovali proti spomínanej nemeckej jednotke.
Po skončení vojny cesta a všetko okolo nej upadlo do zabudnutia. Jej význam sa stratil a časom sa stratila pod vplyvom intenzívneho zalesňovania Sidorova.
Montmacq

Poloha

Obec má rozlohu 7,25 km². Najvyšší bod je položený 42 m n. m. a najnižší bod 32 m n. m.

Obyvateľstvo

Počet obyvateľov obce je 1 099 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faráh (rieka)

Faráh alebo Farráh je rieka na západe Afganistanu. Rieka pramení v pohorí Bande Bajan a tečie 560 km k Hílmandským močiarom na afgansko-iránskej hranici. Na rieke leží mesto Farráh.
Char Frot-Turmel-Laffly

Char Frot-Turmel-Laffly bol jeden z prvých francúzskych experimentálnych tankov. Na jar roku 1915 ho postavil konštruktér Paul Frot, ako reakciu na žiadosť ministerstva vojny o vozidlo schopné prekonať nepriateľské zákopy 1. svetovej vojny.

Charakteristika

Základom vozidla bol kolesový podvozok kompaktora firmy Laffly z roku 1912. Na podvozok Frot postavil podlhovastú hranatú korbu zo 7 mm hrubého pancierového plechu. 10-tonový a 7 metrov dlhý stroj mal byť vyzbrojený štvoricou guľometov kalibru 7,7 mm a bol poháňaný slabým motorom s výkonom 20 koní. Mal 9-člennú posádku: veliteľ, vodič, mechanik a 6 guľometníkov.

Testy

Tank bol testovaný 28. marca 1915 na pozemkoch továrne Corpet & Louvet. Efektívne zničil plot z ostnatého drôtu a dokázal prekonať 25-stupňové stúpanie, no motor bol neschopný dostatočne mobilizovať ťažký stroj. Prototyp neskôr kúpilo Spojené kráľovstvo, ktorá ho preskúmala a dala zrejme zošrotovať.
Britské národné hokejbalové družstvo mužov

Vrcholné podujatia

Britské družstvo sa zúčastnilo 7 turnajov majstrovstiev sveta, prvýkrát v roku 2005. Hneď na prvom turnaji dosiahlo svoje najlepšie umiestnenie, keď sa mu zo skupiny B divízie podarilo postúpiť so štvrťfinále, aby neskôr v zápase o 7. miesto zvíťazilo nad Švajčiarskom. To ho oprávňovalo účinkovať na ďalšom turnaji v A divízie, na ktorom sa udržalo medzi ôsmymi najlepšími tímami. V roku 2009 však zo skupiny A divízii kleslo vďaka slabším výsledkom až na predposledné miesto turnaja. Na nasledujúcich turnajoch nedokázalo nikdy postúpiť zo skupín B divízie ani do preliminačných zápasov a končilo zakaždým na konci konečného poradia družstiev.
Athée (Côte-d’Or)

Poloha

Obec má rozlohu 9,43 km². Najvyšší bod je položený 232 m n. m. a najnižší bod 182 m n. m.

Obyvateľstvo

Počet obyvateľov obce je 783 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Condé-Sainte-Libiaire

Poloha

Obec má rozlohu 2,15 km². Najvyšší bod je položený 91 m n. m. a najnižší bod 41 m n. m.

Obyvateľstvo

Počet obyvateľov obce je 1 410 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Germignac

Poloha

Obec má rozlohu 14,42 km². Najvyšší bod je položený 84 m n. m. a najnižší bod 17 m n. m.

Obyvateľstvo

Počet obyvateľov obce je 635 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anita Tešovičová

Životopis

V roku 1955 – 1958 študovala na Jedenásťročnej strednej škole v Banskej Bystrici, 1958 – 1964 slovenčinu a dejepis na Filozofickej fak. UK v Bratislave. Pôsobila ako metodička v Okr. esvetovom stredisku v Žiline, v redakcii Smeru v v Banskej Bystrici 1964 – 1966, redaktorka Čs. rozhlasu v Bratislave. Napísala knihy pre deti, televíznu bábkovú hru, zbierky poézie, texty k piesňam rozhlasového muzikálu, dramatizovanú rozprávku, veršovačky k maľovankám. Časopisecky uverejňovala básne, poviedky, fejtóny, humor a satiru, rozprávky a verše pre deti, napísala vyše 150 textov k piesňam.
Montmagny (Val-d’Oise)

Poloha

Obec má rozlohu 2,91 km². Najvyšší bod je položený 115 m n. m. a najnižší bod 36 m n. m.

Obyvateľstvo

Počet obyvateľov obce je 14 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná trať Žatec – Obrnice

Dejiny

Trať Žatec - Postoloprty - odbočka Vrbka - Počerady - Obrnice bola uvedená do prevádzky 16. septembra 1872. V roku 1985 bola trať elektrizovaná sústavou 3 kV DC.

Ďalšie objekty

Medzi stanicou Obrnice a zastávkou Volevčice sa nachádza hlásnica Stránce. Medzi zastávkou Výškov v Čechách a stanicou Postoloprty sa nachádza odbočka Vrbka (prepojenie na trať 114).
Helena Jurikovičová

Život

Helena Jurikovičová pochádza z obce Dolná Súča. Od detstva inklinovala k remeslu, vďaka čomu sa plynulo prepracovala až k módnemu návrhárstvu. V Trenčíne absolvovala Strednú priemyselnú školu odevnú.
Od roku 1974 svoju invenciu rozvíjala v Slovenskej televízií, kde spolupracovala s profesorkou a kostýmovou výtvarníčkou Ludmilou Purkyňovou, ktorá posúvala jej potenciál v oblasti kostýmovej tvorby. Po vzájomnej spolupráci doma aj v zahraničí bola profesorkou prizvaná na štúdium scénografie na Vysokej škole múzických umení v Bratislave. Po absolvovaní štúdia ostala pracovať pre Slovenskú televíziu, kde pôsobila 25 rokov ako scénograf a rekvizitársky pracovník pri výrobe kostýmov pre zábavné programy, inscenácie, rozprávky a filmy.
Od roku 2000 je na voľnej nohe a venuje sa salónnej výrobe odevov pre dámy aj pánov, výrobe historických kostýmov, realizuje eventy, navrhuje interiéry a vytvára scénografie pre rôzne spoločenské podujatia.
V roku 2004 založila vlastný odevný salón Persona, kde od roku 2010 spolupracuje so svojou sestrou dramaturgičkou Otíliou Jurikovičovou.
K najväčším úspechom Heleny Jurikovičovej patria nepochybne realizované zákazky uniforiem pre potreby Ministerstva vnútra a Ministerstva obrany Slovenskej republiky.
Za prezentáciu rodiska jej Dolná Súča udelila ocenenie – Čestné občianstvo obce.

Persona

Odevný salón Persona sa radí medzi salónne výroby na Slovensku.
Svetelné znečistenie

Svetelné znečistenie (iné názvy: rušivé svetlo, svetelný smog) je všeobecne svetlo s nežiaducimi účinkami (predovšetkým presvetlenie oblohy, svietenie do bytov).
Často používaný termín svetelné znečistenie ale môže byť klamlivý. Znečistenie totiž bežne označuje stav pri ktorom ostáva cudzorodá látka pôsobiť aj po pôsobení zdroja znečistenia. Tento problém je najlepšie viditeľný v mestách a rozsiahlych aglomeráciach. Dochádza k rozptylu svetla z pouličného osvetlenia, štadiónov, parkovísk, v menšej miere aj z budov. Svetlo mieriace k oblohe sa odráža od častíc v atmosfére – prach, vodná para a šíri sa ďaleko za miesto vzniku. Prejavuje sa to viditeľne jasnejšou oblohou nad väčším zdrojom, a to aj vo väčšej vzdialenosti.

Vplyv na zdravie

Svetelné znečistenie je nový prvok zasahujúci do života ľudí. Tisíce rokov bola v noci tma. Spánok je veľmi ovplyvňovaný hormónom melatonínom, ktorý sa vylučuje iba v tme. Už osvetlenie 1 lux spôsobuje viditeľné zníženie jeho hladiny. Aj to spôsobuje problémy so spánkom v modernej dobe. Navyše melatonín je antioxidant, teda zníženie jeho hladiny znamená nárast množstva kyslíkových radikálov. Kyslíkové radikály o. i. narušujú bunky, jadrá buniek a tým prispievajú ku vzniku rakoviny, arterosklerózy, a ďalších chorôb. Aj preto sa svetelné znečistenie dáva do súvislosti s čoraz väčším výskytom civilizačných chorôb.

Vplyv na životné prostredie

Svetlo hrá veľmi dôležitú úlohu pri rozmnožovaní niektorých živočíchov napr.: korytnačiek, kariet veľkých. Po vyliahnutí mladé karety zamieria k najsvetlejšiemu bodu oblohy. Doteraz to bola obloha nad morom, ale teraz čoraz častejšie zamieria do miest k lampám.
Pensylvánia

Dejiny

V časoch, keď bolo územie Pensylvánie britskou kolóniou, súčasný štát Delaware bol súčasťou teritória Pensylvánia. V rokoch 1704 - 1710 vznikla samostatná kolónia Delaware. 
Prví kolonisti štátu boli Švédi a Holanďania. Holanďania v roku 1655 prevzali švédske kolónie a Briti v roku 1664 kolónie holandské. 14. marca 1681 anglický kráľ Karol II. odovzdal Williamovi Pennovi územie Pensylvánie z dôvodu splatenia dlhu vo výške 16 000 libier, ktorý dlhoval ešte jeho otcovi. Bolo to jedno z najväčších prevzatí územia jednou osobou v histórii ľudstva. Názov dal krajine ešte Karol II., William Penn chcel krajinu pôvodne nazvať Nový Wales, alebo Sylvania. 
Pensylvánia bola druhým štátom, ktorý ratifikoval Ústavu Spojených štátov, historicky prvým bol Delaware.

Obyvateľstvo

Štatistický úrad U.S.A., United States Census Bureau odhadol počet obyvateľov k 1. júlu 2012 na 12 742 886, čo predstavuje 0,32 % nárast od posledného sčítania v roku 2010.

Doprava

Pensylvánske dopravné oddelenie (Pennsylvania Department of Transportation) spravuje 64 150 km cestnej siete štátu z celkovej dĺžky 195 970 km, čo predstavuje piaty najdlhší cestný systém v Spojených štátoch. Diaľničný systém štátu má dĺžku 861 km s hlavným ťahom z Ohio do Philadelphie a New Jersey. Prevádzku diaľníc má na starosti Pennsylvania Turnpike Commission. 
Medzimestskú železničnú dopravu prevádzkuje Amtrak prostredníctvom vysokorýchlostnej trate Keystone Corridor medzi Harrisburgom a New Yorkom.
Pensylvánia má šesť veľkých letísk: Philadelphia, Pittsburgh International, Lehigh Valley International, Harrisburg International, Erie International a Wilkes-Barre/Scranton International. V štáte sa nachádza 134 verejných letísk.
Pittsburghský prístav je druhým najväčším vnútrozemským prístavom v USA a osemnástym najväčším na svete, philadelphský prístav je 24. najväčším prístavom v USA. Štát vlastní významný prístav na pobreží Veľkých jazier v Erie.